موروثی گناہ

موروثی گناہ  ایک مسیحی عقیدہ جس کے مطابق انسان کی سرشت میں گناہ شروع سے موجود ہوتا ہے۔ یہ گناہ آدم و حوا کے باغِ عدن میں گناہ کرنے کے باعث بنی نوع انسان میں داخل ہوا اور ایک پشت سے دوسری پشت تک ورثہ میں منتقل ہوتا رہتا ہے۔پیدائش باب 8، آیت 211 سلاطین باب 8، آیت 46زبور باب 51، آیت 5ایوب باب 15، آیت 14 اور باب 25، آیت 4 بدی انسان کے دل اور دماغ کے تصورات اور خیالات میں موجود رہتی ہے۔پیدائش باب 6، آیت 5 اور باب 8، آیت 21 پولس رسول اس مسئلہ کو نجات کے انتظام سے منسلک کرتے ہیں اور وہ لکھتے ہیں جس طرح آدم کی وجہ سے گناہ دنیا میں آیا اُسی طرح یسوع مسیح کے طفیل گناہ سے نجات حاصل کرنے کا انتظام بھی کیا گیا۔رومیوں باب 5، آیت 12 سے 21 مُقدس یعقوب گناہ کو انسانی خواہشوں میں پنہاں دیکھتا ہے کیونکہ اُن کے مطابق خواہش حاملہ ہوکر گناہ کو جنتی ہے۔یعقوب باب 1 آیت 13گلتیوں باب 5 آیت 16 سے 24 موروثی گناہ کا مسئلہ کلیسیا میں اکثر زیر بحث رہا ہے۔ یہ بحث خاص طور پر 354ء – 430ء کے درمیانی عرصے میں جاری تھی۔ مُقدس آگسٹن ہیپوی اس مسئلہ کا حامی تھا۔ لیکن ایک شخص جن کو مسیحیت میں ایک ”بدعتی“ پکارا جاتا ہے، ”فلاغیوس“ نے (جو تقریباً 383ء سے 410ء تک روم میں رہے) اس کے خلاف یہ موقف اختیار کیا کہ انسان جب پیدا ہوتا ہے تو وہ نیکی اور بدی سے مُبّرا ہوتا ہے اور یہ انسان کے اختیار میں ہے کہ وہ نیک یا بری راہ چُنے۔ وہ بدی کو انسانی سرشت میں ایک رجحان نہیں بلکہ ایک عمل تصور کرتے تھے۔ تحریکِ اصلاحِ کلیسیا کے وقت لُوتھر اور دوسرے مصلحِین نے پھر سے مقدس آگسٹن کے نظریہ کی تائید کی۔ جبکہ اہل اسلام موروثی گناہ کے قائل نہیں ہیں۔

 حوالہ جات 

زمرہ:آدم اور حوا
زمرہ:گناہ
زمرہ:مسیحی اصطلاحات
زمرہ:مسیحی الٰہیات
زمرہ:مسیحی انسانیات
زمرہ:مسیحی علم گناہ
زمرہ:مسیحی فلسفہ
زمرہ:مغربی مسیحیت
زمرہ:ویکی ڈیٹا سے مختلف مختصر وضاحت